ลูกสาววัย 4 ขวบครึ่ง ไอเหมือนมีเสมหะ และคัดจมูก เมื่อเช้าล้างจมูกแล้วมีเหมือนสะเก็ดเลือดและมีลิ่มเลือดสีแดงสดออกมาด้วย ทั้งสองข้าง แต่ไม่ใหญ่มาก แม่ล้างต่อจนลิ่มเลือดออกมาทั้งหมด จนน้ำที่ล้างออกมาเป็นสีใสธรรมดา ปกติจะล้างให้ลูกสาวตลอดเลยคะ แต่ไม่เคยมีลิ่มเลือดออกมาคะ อยากทราบว่าเป็นแบบนี้อันตรายไหมคะ แล้วล้างจมูกต่อได้ไหมคะ อันตรายไหมคะ
สวัสดีคะ เลือดที่ออกจากจมูก หรือ เลือดกำเดานั้น เกิดได้จากหลายสาเหตุค่ะ ส่วนใหญ่จะเป็นเรื่องของ การบาดเจ็บค่ะ โดยเฉฉพาะในเด็กอาจจะมีเรื่องแคะจมูก หรือ การถูกกระแทกที่จมูกได้ค่ะ ซึ่งส่วนใหญ่สามารถที่จะหยุดไปเองได้ค่ะ ไม่มีอันตรายค่ะตอนนี้ประวัติเรื่องของการติดเชื้อในระบบทางเดินหายใจ อาจจะทำให้มีเรื่องของเส้นเลือที่เปราะบาง ทำให้มีเลือดออกได้ค่ะ หรือ ว่ามีปัญหาเรื่องเยื่อบุโพรงจมูกบวมได้ค่ะ ซึ่งก็ทำให้มีเลือดออกได้เช่นกันค่ะ ดังนั้นส่วนใหญ่จะแนะนำให้ช่วยด้วยการดูดเอาน้ำมูกออกค่ะ หรือ การใช้ลดน้ำมูกก็สามารถช่วยได้ค่ะนอกจากนี้เส้นเลือดที่ผิดปรกติอาจจะทำให้มีการแตกได้ง่ายค่ะ ซึ่งอาจจะเกิดจากภูมิแพ้ หรือ อาการระคายเคืองได้ค่ะนอกจากนี้ในเด็กจะต้องคิดถึงเรื่องของมีอะไรไปอุดตันด้วยค่ะ อาจจะเป็นเรื่องของเล่นชิ้นเล็กได้ค่ะแนะนำว่าถ้าเลือดหยุดไหลคงไม่ต้องทำอะไรให้สังเกตุอาการค่ะ แต่ถ้าเลือดออกไม่หยุดแนะนำพบแพทย์ค่ะ